বৰপেটাঃ নামনি অসমৰ বাণিজ্য প্ৰধান চহৰ বৰপেটা ৰোডৰ হমীপৰ মেছপাৰাত সোমবাৰে দিন দুপৰতে তিনিজন গভাইত চোৰক ৰাইজে আটক কৰিবলৈ সক্ষম হয়৷ জানিব পৰা মতে, চোৰ তিনিটায়ে মাজগাওঁৰ পশ্চিমপাৰাৰ এটি ঘৰত পৰিয়ালৰ লোক নথকাৰ সুযোগ লৈ তলা ভাঙি দিনৰ দহ টা মান বজাত সোমায়৷ এই কথা চুবুৰীয়া গম পাই খেদি অহাত তিনিও লগত অহা বাইকখনৰে পলাবলৈ চেষ্টা কৰে যদিও তিনিওকে ৰাইজে আটক কৰিবলৈ সক্ষম হয়৷ চোৰ তিনিটা হৈছে- বাঘবৰৰ মিলিজুলিৰ চাইফুল ইছলাম(২৪), তৰফ (২৮) আৰু শ্বাহজাহান (৩১)৷ পিছত তিনি চোৰকে ভবানীপুৰ আৰক্ষীক গতাই দিয়ে ৰাইজে৷ আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
মেছপাৰাত তিনি গভাইত চোৰক আটক